**“Кыргыз Республикасынын социалдык камсыздоо чөйрөсүндөгү айрым мыйзам актыларына өзгөртүүлөрдү киргизүү жөнүндө” Кыргыз Республикасынын Мыйзамынын долбооруна**

**НЕГИЗДЕМЕ-МААЛЫМКАТ**

**1. Долбоордун максаты жана милдети**

“Кыргыз Республикасынын социалдык камсыздоо чөйрөсүндөгү айрым мыйзам актыларына өзгөртүүдөрдү жана толуктоолорду киргизүү жөнүндө” (мындан ары – Мыйзам долбоору) Кыргыз Республикасынын Мыйзамынын долбоорунун максаты жана милдеттери социалдык камсыздоо чөйрөсүндөгү мыйзамдык базаны оптималдаштыруу жана өркүндөтүү болуп саналат.

**2. Баяндоо бөлүгү**

Кыргыз Республикасынын Президентинин 2021-жылдын 8-февралындагы “Кыргыз Республикасынын мыйзамдарына инвентаризация жүргүзүү жөнүндө” № 26 Жарлыгына ылайык, Кыргыз Республикасынын Эмгек, социалдык камсыздоо жана миграция министрлиги министрликтин компетенциясына кирген маселелер боюнча мыйзамдарга инвентаризация жүргүздү.

Мыйзам актыларын инвентаризациялоо Кыргыз Республикасынын Юстиция министрлигинин 2021-жылдын 15-апрелендеги № 57 буйругу менен бекитилген Кыргыз Республикасынын мыйзамдарына инвентаризация жүргүзүү Методологиясына ылайык, көз карандысыз эксперттер менен биргеликте жүргүзүлгөн.

Социалдык камсыздоо чөйрөсүндөгү мыйзамдарды инвентаризациялоонун жыйынтыгы боюнча Кыргыз Республикасынын “Кыргыз Республикасындагы мамлекеттик жөлөкпулдар жөнүндө” жана “Саясий жана диний ынанымы үчүн, социалдык, улуттук жана башка белгилери боюнча куугунтуктан жапа чегип акталган жарандардын укуктары жана кепилдиктери жөнүндө” мыйзамдары жогоруда көрсөтүлгөн Методологиянын талаптарына жооп берет жана техникалык жана редакциялык жакшыртууларды эске алуу менен кайра бекитүүгө сунушталды.

Ушуга байланыштуу Кыргыз Республикасынын мыйзамдарынын айрым ченемдерин конкреттештирүү максатында Мыйзам долбооруна техникалык жана редакциялык өзгөртүүлөр киргизилет.

**3. Боло турчу социалдык, экономикалык, укуктук, укук коргоочулук, гендердик, экологиялык, коррупциялык кесепеттердин божомолдору**

Мыйзам долбоорунун кабыл алынышы терс социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт.

**4**. **Коомдук талкуунун жыйынтыктары жөнүндө маалымат**

“Кыргыз Республикасынын ченемдик укуктук актылары жөнүндө” Кыргыз Республикасынын мыйзамынын 22-беренесине ылайык, Мыйзам долбоору Кыргыз Республикасынын Министрлер Кабинетинин расмий сайтына жана Кыргыз Республикасынын ченемдик укуктук актыларынын долбоорунун коомдук талкуулоонун бирдиктүү порталына жайгаштырылды (22.12.2021-ж. ID 1334).

**5. Долбоордун мыйзамдарга шайкеш келишине талдоо жүргүзүү**

Мыйзам долбоору укуктук ченемдик актыларга, ошондой эле белгиленген тартипте күчүнө кирген, Кыргыз Республикасы катышуучу болгон эл аралык келишимдерге каршы келбейт.

**6. Каржылоо булактары жана керектөөлөр жөнүндө маалымат**

Бул Мыйзам долбоорун ишке ашыруу үчүн республикалык бюджеттен кошумча каражат талап кылынбайт.

**7. Жөнгө салуучу таасирди талдоо тууралуу маалымат**

Мыйзам долбоору ишкердик ишин жөнгө салууга багытталган эмес, ушуга байланыштуу талдоо өткөрүүнү талап кылбайт.

**Министр К.Б. Базарбаев**